### | | | | --- | --- | | | | | --- | | **Byråd** 29. oktober 2019 Sagsnr. 710-2019-30429 Dok.nr. 710-2019-216462 Ingelise Pedersen | | 160.                Hadsten Kultur- og Idrætscenter - ansøgning om forlængelse af lånetilsagn - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til en ansøgning fra
Hadsten Kultur- og Idrætscenter (HKIC) om forlængelse af Favrskov Kommunes
tilsagn om et kommunalt lån på 3,5 mio. kr. til idrætscenteret frem til 31.
december 2022 (ansøgningen er vedlagt).

Mark Madsen til HKIC er givet i forlængelse af ”Aftale om
etablering af nye haller i Hadsten, [adresse] og Hammel”, kaldet ”halaftalen” (vedlagt),
og ”Tillæg til Aftale om etablering af nye haller i Hadsten, [adresse] og Hammel”
(vedlagt). I halaftalen var det forudsat, at der skulle indgå lokal
medfinansiering på 4 mio. kr. til etableringen af hallerne. ”Tillæg til halaftalen”
gav idrætshallerne mulighed for at tilvejebringe 3,5 mio. kr. af den lokale medfinansiering
på 4 mio. kr. gennem et lån, der skulle tilbagebetales via en
forpagtningsaftale.

HKIC ønskede ikke i første omgang at låne de 3,5 mio. kr. i
forbindelse med etablering af den nye hal i Hadsten. Byrådet besluttede 27.
januar 2015 i forbindelse med godkendelse af kommissoriet for den nye hal, at foreningen
Hadsten Kultur- og Idrætscenter frem til 1. januar 2020 skulle tilbydes
muligheden for at låne op til 3,5 mio. kr. Beløbet skulle anvendes til
udvidelse/tilbygning af idræts- og motionsfaciliteterne ved HKIC, og HKIC
skulle selv bidrage med en indledende medfinansiering på op til 0,5 mio. kr.

HKIC søger om, at lånetilsagnet forlænges fra 1. januar
2020 frem til 31. december 2022. Idrætscenteret arbejder med udvikling af
faciliteterne, efter at projektet med etablering af et motionscenter ved HKIC,
er skrinlagt. Idrætscenteret har p.t. ikke et færdigbearbejdet projekt.

**VURDERING**

Teknik og Kultur foreslår, at ansøgningen fra HKIC imødekommes
og at lånet til HKIC fortsat tilbydes på de vilkår, som er beskrevet i tillæg
til halaftalen om lokal medfinansiering. Det foreslås endvidere, at et endeligt
projekt til udvidelse/tilbygning af idræts- og motionsfaciliteterne ved HKIC
skal godkendes af Byrådet inden igangsætning.

**ØKONOMI**

I forbindelse med Byrådets behandling af tillæg til
halaftalen 26. november 2013, afsatte Byrådet et rådighedsbeløb på i alt 10,5
mio. kr. til den lokale medfinansiering af halbyggerierne i Hadsten, Hammel og
[adresse]. Heraf er de 3,5 mio. kr. målrettet HKIC.

Under forudsætning af, at HKIC’s projekt opføres som et
kommunalt byggeri, vil lånet skulle sidestilles med ekstern finansiering til et
kommunalt byggeri. [adresse] skal i givet fald tilbagebetale 17,5%
svarende til 612.500 kr. af den eksterne finansiering til den kommunale
momsudligningsordning. I forbindelse med tillæg til halaftalen blev det
besluttet, at udgifter til momsudligningsordningen finansieres af
kassebeholdningen.

**INDSTILLING**

Direktøren for Teknik og Kultur indstiller til Byrådet:

1.    At godkende forlængelse af lånetilsagnet til Hadsten
Kultur- og Idrætscenter frem til 31. december 2022.

**BESLUTNING**

***Kultur- og Fritidsudvalget, 3. oktober 2019:***

Fraværende:ingen

Indstilles godkendt.

***Økonomiudvalget, 21. oktober 2019:***

Fraværende:Erik Jakobsen

Indstilles godkendt.

**Bilag**

|  |  |
| --- | --- |
| Hadsten Kultur- og Idrætscenter - Ansøgning om forlængelse af lånetilsagn | 710-2019-174800 |
| Aftale om etablering af nye haller i Hadsten, [adresse] og Hammel | 710-2013-145424 |
| Tillæg til "Aftale om etablering af nye haller i Hadsten, [adresse] og Hammel" | 710-2013-271204 |